राजविराज, ६ फागुन । बाल क्लब स्तरीय बालभिते पत्रिका लेखन प्रतियोगिता सप्तरीको सुरुङ्गा नगरपालिकामा सम्पन्न भएको छ ।
कारितास नेपालको सहयोगमा श्रीपुर्राज सामुदायिक केन्द्र सप्तरीले जिल्लाको बिभिन्न २७ वटा बाल क्लबमा आबद्ध बालबिालिकाहरुबीच बालभिते पत्रिका लेखन प्रतियोगिता गराएको हो । सुरुङ्गा नगरपालिकास्थित मोतिलाल माविमा आयोजित बालभिते पत्रिका लेखन प्रतियोगितामा नवज्योति बाल क्लब कुशहा ८ प्रथम भएको छ भने सनराईज बाल क्लब हरिपुर ५ द्धितिय र भबिष्य निर्माण बाल क्लब मधुपट्टी ४ तृतिय भएको आयोजकले जनाएको छ । यस्तै सरस्वती बाल क्लब कुशहा ५ सान्त्वना भएको छ ।